Bahía Blanca

Bahía Blanca (pronuncez Baia Blanka) esas importanta portuala urbo en Arjentinia, jacanta sude de la provinco Buenos Aires, apud bayo samnoma. Segun la demografiala kontado di 2022, ol havis  habitanti, kontre  habitanti en 2010. Lua tota surfaco esas 130 km².

Bahía Blanca divenis un ek la maxim importanta centri komercala, kulturala, edukala e sportala di la lando fore Buenos Aires, havanta muzei, parki e prezervata edifici, ed ank esas koncentro-punto por transporti e telekomuniki. Tri importanta universitati havas kampusi ibe: Universidad Nacional del Sur, Universidad Tecnológica Nacional, ed Universidad Provincial del Sudoeste.

 Geografio 
La reliefo di Bahía Blanca esas plana proxim la portuo, ma cirkondata da kolini qui superiras 70 metri di altitudo ad nord-este. La mezavalora altitudo dil urbo esas 20 metri super la marala nivelo.

La klimato dil urbo esas humida subtropikala (Cfa segun la klimatala klasifikuro da Köppen). La mezavalora temperaturo en januaro (somero) esas 23,6°C, kontre ke la mezavalora temperaturo en julio (vintro) esas 7,6°C.

La pluvoza sezono iras de oktobro til marto. La mezavalora yarala pluvo-quanto esas 640 mm, e la maxim pluvoza monato esas marto, kun mezavalore 70,6 mm. La mezavalora atmosferala humideso esas 68%. La venti ordinare esas moderema, kun mezavalora rapideso di 23 km/h. Dum somero, li ordinare ventas de norde o de nord-weste, kontre ke dum vintro ordinare ventas de sude.

En severa vintri, temperaturi povas falar til -12°C, qual eventis en 1988. Tamen, la sento por la homi equivalas olta di -20°C. Dum pasinta epoki, indijeni nomizis la bayo Huecuvú Mapú, signifikante "lando di la Maligno", pro la forco di la venti, la manko di pluvi e la severa koldeso dum la vintro.

Referi 
Bahia Blanca